**Два пешеходни тура „По стъпките на независимостта – 105 г. по-късно“ на 22 септември**

Два тематични пешеходни тура „По стъпките на независимостта – 105 години по-късно“ организира на 22 септември 2013 г. по повод Деня на Независимостта на България Регионален исторически музей-Велико Търново. Те ще започнат в 13:00 и 15:00 часа, а в ролята на екскурзоводи ще са най-добрите познавачи на новата история на Велико Търново – главните уредници в музея Тодорка Недева и Катя Митова-Генова. Обиколките, придружени с беседи, ще са по историческите места свързани с обявяването на независимостта – църквата „Св. 40 мъченици“, крепостта Царевец и музей „Нова и най-нова история“. Желаещите могат да се включат в туровете на всеки етап и при интерес ще имат възможност да посетят и Затвора-музей.

По повод празника отворени за безплатни посещения ще са музей „Възраждане и Учредително събрание“, Архитектурно-музеен резерват „Царевец“ и храм „Св.40 мъченици“

**Първи пешеходен тур с главен уредник Тодорка Недева**

Начало **13:00 ч.** от черквата “Св. 40 мъченици”

13:00 – 13:30 ч. – посещение на храма с беседа

13:30 – 13:45 ч. – придвижване до крепостта Царевец

13:45 – 14:15 ч. – беседа до Паметника – пирамида

14:15 – 14:30 ч. – придвижване до музей „Нова и най-нова история“

14:30 – 15:00 ч. – разглеждане на музей „Нова и най-нова история“

по желание – разглеждане на Затвора-музей

**Втори пешеходен тур с главен уредник Катя Митова-Ганева**

Начало **15:00 ч.** от черквата “Св. 40 мъченици”

15:00 – 15:30 ч. посещение на храма с беседа

15:30 – 15:45 ч. – придвижване до крепостта Царевец

15:45 – 16:15 ч. – беседа до Паметника – пирамида

16:15 – 16:30 ч. – придвижване до музей „Нова и най-нова история“

16:30 – 17:00 ч. – разглеждане на музей „Нова и най-нова история“

по желание – разглеждане на Затвора-музей